ننګرهار کې د افغانی سرې میاشتې له لوری د نږدې ورښتونو له زیانمن شویو کورنیو سره مرسته وشوه. نن چهارشنبه د روان سپوږمیز کال د ربیع الاول د میاشتې په ‍۱۹مه نېټه د افغانی سرې میاشتې له لوری د ننګرهار ولایت په سره رود ولسوالۍ کې د نږدې ورښتونو له زیانمن شویو ۱۵ کورنیو سره د غیر خوراکی توکو مرسته وشوه. په مرسته شویو توکو کې ۸ کمپلې، یو د پخلنځی کیټ، چې ۱۴ قلمه سامان لری، یوه د اوبو لویه بوشکه او یو ترپال شامل و، د یادولو وړ ده، چې په پورته یادو شویو زیانمنو کورنیو کې ۵ الف کټګورۍ کورنیو ته د پورتنیو توکو سربېره یوه یوه خېمه هم ور کړل شوه.